Вожык (рэпер)

Вожык, сапраўднае імя Дзмітрый Васілевіч Зайко (нар. 22 студзеня 1987, Сянно) — беларускі рэп-выканаўца.

 Біяграфія 
Працаваў метадыстам па фальклоры, займаўся народнымі танцамі, а таксама стварыў фальклорны гурт «Крывія» і быў яго мастацкім кіраўніком.

 Творчасць 
Адзін з самых папулярных рэп-выканаўцаў Беларусі. Вядомы сваёй палітычнай сатырай і рамантычнай лірыкай.

Пачаў творчую дзейнасць у складзе фармацыі ТА «Лопата» у 2004 годзе.

У 2010 годзе выступіў на конкурснай праграме фестываля «Басовішча».

У 2011 годзе выпусціў дэбютны альбом «У віры падзей».

Пасля вялікага перапынку ў 2015 годзе пры падтрымцы «Арт Сядзібы» прадставіў міні-альбом «Лікёры».

У 2017 годзе вырашыў паспрабаваць свае сілы ў нацыянальным адборы на Еўрабачанне. Для гэтага Вожык запісаў песню «Забі, Божа» ў стылі фолк-хіп-хоп. Асновай трэка стала народная песня, якая была запісаная падчас збору фальклору ў 1997 годзе ў вёсцы Раманоўка Сенненскага раёну.

За дзень да прэзідэнцкіх выбараў 2020 года ў Беларусі выпусціў песню «9 мільёнаў».

У траўні 2023 года прэзентаваў сваю праграму «Дзевяць мільёнаў» на канцэрце ў Батумі, куды Вожык пераехаў жыць пасля палітычнага пераследу ў Беларусі.

 Грамадзянская пазіцыя 
У 2020 годзе падпісаў Адкрыты ліст дзеячоў культуры і мастацтва Рэспублікі Беларусь з патрабаваннем перагледзець вынікі прэзідэнцкіх выбараў, спыніць гвалт, адмяніць чорныя спісы і спыніць ціск на дзеячоў культуры, якія не згодныя з палітыкай беларускіх уладаў.

 Дыскаграфія 

 Альбомы 

 У віры падзей (2011).

 EP 

 Лікёры (2015).
 Дзевяць мільёнаў (Частка першая) [Летуценнікі] (2021).

 Сінглы 

 Бандэра (2014).
 Абіраем Лукашэнку (2015).
 Забі, Божа (2017).
 Дзевяць мільёнаў (2020).

 Кліпы 

 Вожык п/у F.L. — На Дняпры (2011).

 Удзел у іншых рэлізах 

 ТО Лопата — Привет, кузен! (2009).
 Zeman — Апельсин (2010).
 ТО Лопата — Кап-кап (2012).
 Складанка беларускамоўнай рэп-музыкі «Жалуды» (2013).
 ZnaROCK — Авітаміноз (2014).
 Zeman — Коска (2014).
 Складанка «Сёмы Прэм’ер Тузін» (2014).

 Зноскі 

Катэгорыя:Рэперы Беларусі